Ózd Város Önkormányzatának Képviselő-testületétől

**K i v o n a t**

a Képviselő-testület 2013. szeptember 26-i ülésének jegyzőkönyvéből

**Ózd Város Önkormányzata Képviselő-testületének**

**241/2013. (IX.26.) határozata**

**önkormányzati tulajdonú, Ózd, Bánszállás telep 33. fsz. 2. szám alatti ingatlanra vonatkozó vételi kérelem elbírálásáról**

Ózd Város Önkormányzatának Képviselő-testülete a fenti tárgyú előterjesztést megtárgyalta és Ózd Város Önkormányzatának tulajdonáról és a vagyongazdálkodás főbb szabályairól szóló 3/2013. (II.27.) önkormányzati rendelet 11. § (1) bekezdése alapján az alábbi döntést hozza:

A Képviselő-testület az Ózd Város Önkormányzatának tulajdonában lévő, természetben Ózd, Bánszállás telep 33. fsz. 2. szám alatti, ózdi belterületi 10059/4/A/2 hrsz-ú lakást értékesíti 30.000,- Ft, azaz Harmincezer forint vételáron Márton Lászlóné 3600 Ózd, Bánszállás telep 33. szám alatti lakos részére a következő feltételekkel:

a) A vevő az ingatlan teljes vételárát, azaz 30.000,- Ft-ot a szerződés aláírásával egyidejűleg köteles megfizetni az Önkormányzat részére.

b) A vétellel kapcsolatos költségek a vevőt terhelik.

c) Az adásvételi szerződést legkésőbb 2013. november 29. napjáig meg kell kötni. Az Önkormányzat ezen határidőig tartja fenn ajánlatát.

Felelős:

a szerződés előkészítéséért:

Jogtanácsos

a szerződés aláírásáért:

Polgármester

K.m.f.

Dr. Almási Csaba sk. Fürjes Pál sk.

jegyző polgármester

A másolat hiteles:

Martisné

Ózd, 2013. október 11.