Ózd Város Önkormányzatának Képviselő-testületétől

**K i v o n a t**

a Képviselő-testület 2013. szeptember 26-i ülésének jegyzőkönyvéből

**Ózd Város Önkormányzata Képviselő-testületének**

**229/2013.(IX.26.) határozata**

**ÉRV Zrt. részvény vásárlásáról**

Ózd Város Önkormányzatának Képviselő-testülete a fenti tárgyú előterjesztést megtárgyalta és az alábbi döntést hozta:

Ózd Város Önkormányzatának Képviselő-testülete szándékát fejezi ki az ÉRV Északmagyarországi Regionális Vízművek Zrt-ben való részesedés megszerzésére egy darab tagsági jogot megtestesítő „A” típusú részvény megvásárlásával a Magyar Nemzeti Vagyonkezelő Zrt-től 10.000 Ft névértéken, 28.500 Ft vételáron.

Az üzemeltetési szerződés bármely okból történő megszűnése esetére az Önkormányzat vételi/visszavásárlási jogot engedélyez a Magyar Állam részére megszerzéskori értéken.

Az önkormányzat vállalja, hogy az ÉRV Zrt-vel kötött üzemeltetési szerződés hatálya alatt részvényét semmilyen jogcímen nem idegeníti el.

A Képviselő-testület felhatalmazza a polgármestert az adásvételi-, és a vételi/visszavásárlási jogot alapító szerződés megkötésére. A Képviselő-testület a vételár fedezetét a költségvetésből a felhalmozási tartalék keret terhére biztosítja.

**Felelős:** Polgármester

**Határidő:** az MNV Zrt. által biztosított vételi lehetőségtől számított 15 napon belül

K.m.f.

Dr. Almási Csaba sk. Fürjes Pál sk.

jegyző polgármester

A másolat hiteles:

Martisné

Ózd, 2013. október 11.