Ózd Város Önkormányzatának Képviselő-testületétől

**K i v o n a t**

a Képviselő-testület 2013. szeptember 26-i ülésének jegyzőkönyvéből

**Ózd Város Önkormányzata Képviselő-testületének**

**232/2013.(IX.26.) határozata**

**az Ózdi Távhőtermelő és Szolgáltató Kft. 2013-2014. üzleti évi tervének elfogadásáról**

Ózd Város Önkormányzatának Képviselő-testülete a fenti tárgyú előterjesztést megtárgyalta és az alábbi határozatot hozta:

1. Ózd Város Önkormányzatának Képviselő-testülete az Ózdi Távhő Kft-nek a határozat 1. mellékletét képező 2013-2014. üzleti évi tervét – 2.080.000 EFt tervezett összes bevétellel, és 18.500 EFt tervezett üzemi eredménnyel – jóváhagyja. Felhívja az Ózdi Távhő Kft. ügyvezetőjét a szükséges intézkedések végrehajtásának megtételére.

Felelős: az Ózdi Távhő Kft. ügyvezetője

Határidő: folyamatos

2. Ózd Város Önkormányzatának Képviselő-testülete az Ózdi Távhő Kft. 2013-2014. üzleti évi beruházási tervét a 2014. naptári év II. félévére vonatkozó kiegészítéssel jóváhagyja.

3. Ózd Város Önkormányzatának Képviselő-testülete az Ózdi Távhő Kft. 2014. naptári évre vonatkozó 2. melléklet szerinti közbeszerzési tervét jóváhagyja.

4. A társaság 2013-2014. üzleti évére jóváhagyott üzleti tervét befolyásoló körülmény jelentős változása esetén az üzleti terv módosítására vissza kell térni.

Felelős: az Ózdi Távhő Kft. ügyvezető igazgatója

Határidő: értelemszerűen

K.m.f.

Dr. Almási Csaba sk. Fürjes Pál sk.

jegyző polgármester

A másolat hiteles:

Martisné

Ózd, 2013. október 11.

1. melléklet a 232/2013.(IX.26.) határozathoz

##### ÜZLETI TERV

1. **Szolgáltatással és gazdálkodással kapcsolatos főbb irányelvek**
   * Éves gazdálkodásra ható társadalmi és gazdasági környezet rövid bemutatása:

A gazdasági életben, a gázpiacon történő jelentős változások gazdálkodási és pénzügyi helyzetünket nagymértékben befolyásolják. **Célkitűzéseink meghatározásánál a jelenleg ismert információkat vettük figyelembe.**

Ez évben jelentősen befolyásolja tevékenységünket a 51/2011.(IX.30.) sz. NFM rendelet alkalmazásával a távhőszolgáltatási támogatás.

**Gazdálkodásunkat nem jellemezheti a vállalkozási szférában meghatározó nyereségorientáltság, célunk a likviditás biztosítása és a biztonságos működés megvalósítása. Figyelemmel az 50/2011.(IX.30.) NFM rendelet 5. §-a által előírt nyereségkorlátra.**

Az Ózdi Erőmű Kft. által telepített két db új gázmotor, társaságunk számára terv szerint 86.500 GJ hőt értékesít az üzleti évben.

**Különös figyelmet fordít cégünk a költségek csökkentésére, az időjárás tartós anomáliáit követő gázszükséglet ingadozása miatti kötbér elkerülésére, valamint a kinnlevőségek mérséklésére.**

* + Kiemelt fontosságú a 2011. évben bevezetett minőségbiztosítási rendszer működtetésével tevékenységünk folyamatos fejlesztése.
  + Szolgáltatási terv:

A szolgáltatás folyamatosságának, zavartalanságának biztosítása, színvonalának javítása cégünk fő feladata.

Alapvető feladataink között szerepel a 2005. évi XVIII. törvény és annak végrehajtására kiadott 157/2005.(VIII.15.) sz. Kormányrendelet által megkövetelt távhőszolgáltatással kapcsolatos feladatok végrehajtása. A nevezett törvény és kormányrendelet változásainak figyelemmel kísérése és gazdálkodásunkra gyakorolt hatásának értékelése. A hőmennyiségmérés alapján történő elszámolás során kiemelt fontosságú feladat az idényvégi elszámolású Általános Közüzemi Szerződéssel rendelkező felhasználókkal a tényleges fogyasztás és a kiszámlázott előleg egyenlegével történő elszámolás a 2013-2014. fűtési idényre vonatkozóan, melynek várható időpontja 2014. június. Társaságunk kiemelt fontosságúnak ítéli meg a felhasználók lehető leggyakoribb tájékoztatását a hőmennyiségmérés alapján történő elszámolással összefüggő kérdésekben.

* + A villamos energiáról szóló 2007. évi LXXXVI. törvény (VET) a kötelező villamos energia átvétel (KÁT) rendszerét átalakította, - a 11. § (4) bekezdése szerint a *„kötelező átvétel legfeljebb az adott beruházásnak az adott átvételi ár melletti megtérülési idejére biztosítható”*. A KÁT rendszerben történő értékesítési lehetőség megszűnt az Ózdi Távhő Kft. két gázmotorját illetően. Az Ózdi Távhő Kft. saját tulajdonú 2 db gázmotorja addig áll, amíg kedvező ajánlatot nem kap egy virtuális erőműtől, és így működésük gazdaságossá nem válik. Az Ózdi Erőmű Kft. 2 db gázmotorja a következő üzleti évben a megváltozott körülményekhez igazodva és a *„Távhőtermelő Beruházási és Hosszútávú Hőszolgáltatási Szerződés”* szerint tovább üzemelnek.

2

* + Fűtési időszakon kívül (nyáron) szerződés szerint elsősorban az Ózdi Erőmű Kft. szolgáltatja a hőt, azonban szükség szerint kazánok indítására is sor kerülhet a folyamatos szolgáltatás biztosítása érdekében.
  + Törekednünk kell a fűtőerőmű adta lehetőségek maximális kihasználására, az energiaveszteségek csökkentésére és egyéb költségek lehetőség szerinti visszaszorítására.
  + A pénzügyi lehetőségeink szerint csökkentjük a vezetékhálózat energia veszteségeit.

1. **A szolgáltatás minőségjavítását célzó intézkedések**
2. **Beruházási terv**

Feladatunk a szinten tartó, pótló és energiatakarékos felújítások, beruházások megvalósítása, a termelő és szolgáltató rendszer korszerűsítése.

**2013. év II. félév**

* + Fűtőerőműben: Forróvíz kazánokat vezérlő szekrény PLC átépítése 5.000 eFt
  + Hőközpontokban:

Hőközponti távfelügyeleti rendszer

kiépítésének befejezése 1.000 eFt

Vasvár 29-31-33. épületek hőközpontjának

felhasználói hőközpontokká alakítása 20.000 eFt

* + Vezetékek:

KEOP-5.4.0./11-2011-0014. jelű pályázat vezeték

földbe helyezési munkáinak befeje-

zése, üzembe helyezése 162.000 eFt

**2014. év I. félév**

* + Fűtőerőműben: -
  + Hőközpontokban: -

* + Vezetékek: Városi Múzeum melletti távhővezeték földbe helyezése és a

350 NÁ vezeték patak alatti átvezetése a Múzeum térségében

20.000 eFt

**2014. év II. félév**

* + Fűtőerőműben: Szivattyú-csere 3.000 eFt

KEOP-2012-4.10.0/B. jelű pályázat – Biomassza

erőmű üzembe helyezése 329.500 eFt

* + Hőközpontokban:

Szolgáltatói hőközpontok felhasználói hő-

központokká alakítása 49.000 eFt

* + Vezetékek: Felmérés szerint, feltárt lyukadások alapján 7.000 eFt

3

**II. Egyéb fejlesztések a társaság szolgáltatási területén**

* + EKOMEN Program: 4.000 eFt

**EKOMEN: E**gyszerűsített **Kom**fortnövelő **En**ergiafelhasználás.

A Program lényege, hogy Ózd városában az Ózdi Távhő Kft. segítségével elinduljon a lakossági távhőfelhasználók energia racionalizálási szemléletének kialakítása.

**Célja:**

Egy olyan szabályozható szekunder fogyasztói rendszer kiépítése, amely:

* hőleadónként, lakásonként szabályozható (tetszőleges belső helyiséghőmérséklet),
* magasabb komfortfokozatot biztosít,
* ösztönöz a takarékosságra és további energiacsökkentő módozatokat von maga után,
* csökkenti a fogyasztói rendszer veszteségeit,
* igazságosabb költségmegosztást biztosít a tényleges fogyasztás alapján,
* megszünteti a fogyasztók kiszolgáltatottságát.
  + A MANDA projekthez kötődő, levegőbe szerelt vezetékek földbe helyezésének munkálatai során hatékony együttműködés a kivitelezővel, a városvezetéssel.

**A fentiekben vázolt feladatok teljes körű végrehajtását, a jövőbeni pénzügyi- és anyagi helyzetünk határozza meg.**

1. **Marketing terv**

* Szállítók és vevők helyzete, partnerek:
  + - A város víziközmű-szolgáltatójával kötött szerződésünk, miszerint a melegvíz-szolgáltatáshoz szükséges hidegvizet mi számlázzuk a fogyasztók felé, érvényben van, bár a hátralékok kapcsán (megközelítőleg: 20.000 eFt) ez kedvezőtlen társaságunkra nézve. Társaságunk kezdeményezte a szerződés módosítását.
    - A cég földgáz szállítója jelenleg a TIGÁZ Tiszántúli Gázszolgáltató Zrt., aki szerződés szerint teljesít. A gázév 2014. július 1. 6,00 órakor zárul, az azt követő időszak gázbeszerzésére vonatkozó tárgyalásokat kezdeményezünk.
    - Törekszünk a beruházási szállítóinkkal való folyamatos kapcsolattartásra, mely esetenként árengedmény elérését teszi lehetővé társaságunk számára.
    - Vevőinkkel szemben következetes, korrekt kapcsolattartás, a szolgáltatás biztonságának megvalósítása a célunk.

4

* Értékesítési és árképzési stratégia:

A hőenergia termelését a fogyasztók igényének kielégítése szabja meg. Az irányvonal a felhasználói igényekhez igazodó, üzembiztos és takarékos üzemvitel, a távhőszolgáltatási és működési költségek csökkentése mellett a hatékonyság növelése, a felhasználói kör bővítése.

Díjainkat a távhőszolgáltatásról szóló 2005. évi XVIII. törvény 57/D § alapján, mint legmagasabb hatósági árat, a Magyar Energia Hivatal javaslatának figyelembevételével, a miniszter rendeletben állapítja meg. A Nemzeti Fejlesztési Miniszter az 50/2011.(IX.30.) NFM rendeletében 2013. 01. 01-től 10 %-os díjcsökkentést állapított meg, a megelőzően alkalmazott 2012. 11. 01-től érvényes, lakossági díjakhoz képest, a külön kezelt intézmények díjainak változatlanul hagyása mellett.

1. **Eredményterv**

* A 2013-2014. üzleti évi eredménytervünkben a közelmúltban bekövetkezett törvényi és rendeletben kihirdetett változásokat figyelembe véve a társaságunkat érintő legkedvezőbb hatásokat számszerűsítettük.
* Távhőszolgáltatási árbevételünk tervezésénél 2013. 01. 01-től érvényes, 10 %-kal csökkentett, lakossági felhasználókat érintő legmagasabb hatósági díjnak elismert árakkal számoltunk.
* A Nemzeti Fejlesztési Miniszter 51/2011.(IX.30.) NFM rendelete alapján társaságunk távhőszolgáltatási támogatásra jogosult. A 2013. január 01-től érvényes módosítást is számszerűsítettük tervünkben, így a lakossági felhasználóknak nyújtott távhőszolgáltatásra tekintettel, 640.000 eFt támogatási összeggel számoltunk.
* Elektromos árameladás árbevételével nem terveztünk, a gázmotorok üzemeltetésének gazdasági feltétele jelenleg nem biztosított.
* Egyéb bevételek között 45.000 EFt a 2013. naptári évi hitelesített emisszió kibocsátás elszámolásának értéke, melynek érvényesítésére ebben az időszakban kerül sor.
* A gázbeszerzés költsége tervezésénél a 2013-2014. évi gázévre érvényes, a TIGÁZ Zrt-vel megkötött szerződésünk szerinti költségeket vettük figyelembe.
* Hőbeszerzési költségeink tervezésénél a Nemzeti Fejlesztési Miniszter 50/2011.(IX.30.) NFM rendelete által meghatározott, a távhőszolgáltatónak értékesített távhő árával számoltunk. A rendelet 2012. november 01-től módosult, így már 4.080,- Ft/GJ összeggel kalkuláltunk, a 2012-2013. üzleti évi termelési adatok alapján.
* A vásárolt villamos energia költségek tervezésénél a 2013-2014. évre vonatkozó ÉMÁSZ Nyrt-vel megkötött szerződésünk adatai alapján terveztünk. A saját gázmotorok üzemeltetésének szüneteltetése miatt megnövekedett költségekkel számoltunk.
* Eredménytervünkben a személyi jellegű ráfordításoknál 5 % bérköltség növekedéssel számoltunk.
* Egyéb ráfordítások között 45.000 EFt a 2013. évi hitelesített emisszió kibocsátás elszámolásának értéke, melynek érvényesítésére ebben az időszakban kerül sor.
* 2013-2014. üzleti év végére társaságunk tervezett üzemi eredménye 18.500 eFt. Amennyiben a gazdasági helyzetben jelentősebb változás nem következik be, az eredmény várhatóan realizálható, megteremtve ezzel a jövőbeni fejlesztések alapját.

5

**A 2013-2014 üzleti évi eredményterv**

|  |  |
| --- | --- |
| **M E G N E V E Z É S** | **Adatok EFt-ban** |
| 1. Belföldi értékesítés nettó árbevétele  - távhőszolgáltatás nettó árbevétele  - eladott áruk beszerzési értéke  - árameladás árbevétele  - egyéb értékesítés nettó árbevétele  2. Egyéb bevételek   1. távhőszolg. támogatás   3. Bevételek összesen | 1.380.000  1.275.000  85.000  -  20.000  700.000  640.000  2.080.000 |
| 4. Anyagjellegű ráfordítások összesen  - anyagköltség, ebből  ~ gázbeszerzés költsége  ~ hőbeszerzés költsége  - anyagjellegű szolgáltatás  - egyéb szolgáltatás  - eladott áruk beszerzési ért. | 1.646.500  1.456.500  950.000  353.000  65.000  40.000  85.000 |
| 5. Személyi jellegű ráfordítások  - bérköltség  - személyi jellegű kifizetés  - bérjárulékok | 255.000  175.000  25.000  55.000 |
| 6. Értékcsökkenési leírás | 110.000 |
| 7. Egyéb ráfordítás | 50.000 |
| 8. Ráfordítások összesen | 2.061.500 |
| 9. Üzemi tevékenység eredménye | 18.500 |
| 10. Pénzügyi műveletek eredménye | - |
| 11. Szokásos vállalkozási eredmény | 18.500 |
| 12. Rendkívüli eredmény | - |
| 13. Adózás előtti eredmény | 18.500 |

1. **Likviditási terv – Kinnlevőségek kezelése:**

Likviditási tervünk elsődleges célja, hogy a legfontosabb működési költségek fedezetét folyamatosan határidőre biztosítsuk. A bérek és a járulékok fizetését, valamint az adó befizetéseket határidőre teljesítsük. A cég likviditását megőrizzük, a szállítói tartozásokat határidőre teljesítsük.

Társaságunk tárgyi üzleti évben kiemelten kezeli a kinnlevőségek ügyét, melynek érdekében folytatjuk a már korábban megkezdett intézkedések végrehajtását, ezek:

* + - Az 1993-2013. évi tartozások jogerős bírósági végzés alapján történő végrehajtása.
    - A 2013. évi hátralékok fizetési meghagyásának indítása.
    - A 2013-2014. évi fizetési felszólítások folyamatos kiküldése a fennálló tartozásokra.
    - Hátralék-rendezése:

- Fizetési halasztás a 100.000,- Ft-ot meg nem haladó tartozásra.

Feltétel: A tárgyhavi számladíjak fizetése mellett max. 6 havi halasztás a tartozásra.

- Részletfizetési megállapodás a 100.000,- és 200.000,- Ft közötti tartozásra.

Feltétel: A tárgyhavi számladíjak fizetése mellett a tartozás max. 12 havi részletben történő kiegyenlítése.

6

- Egyedi megállapodás a 200.000,- Ft feletti tartozás megfizetésére.

Feltétel: A tartozásrendezés lehetőségeinek egyeztetése a Behajtási ügyintézővel, szükség esetén a Gazdasági vezetővel, majd megállapodás az Ügyvezetővel.

- Aki hátralékának tőkerészét egy összegben vagy max. 3 havi részletben kiegyenlíti:

Jogi eljáráson kívüli

tőketartozás rendezése: KAMATMENTES.

Jogi eljárás alatt lévő

tőketartozás rendezése: KAMAT-ÉS KÖLTSÉGMENTES

* + - A hátralék mértékének indokával a fogyasztók melegvíz-szolgáltatásból való kizárása.
    - Felhasználóink és társaságunk érdekeinek egyeztetésével a lehetséges megoldások megvalósítása.
    - A 2011. évben bevezetett elektronikus fizetési meghagyás és végrehajtási rendszer további fejlesztése, lehetőségeink minél bővebb kihasználása.

1. **Foglalkoztatási és bérpolitikai terv**
   * 2013. június 30. napon a társaságnál az átlagos statisztikai állományi létszám 70 fő volt, ebből 20 fő szellemi, 50 fő fizikai állományi alkalmazott.
   * Tömeges (10 fő) létszámcsökkentést, ill. –növelést nem tervezünk.
   * 2013-2014. üzleti évben átlagos 5%-os béremelést terveztünk.
2. **Összegzés**

Az Ózdi Távhő Kft. 2013-2014. üzleti évi nyereséges gazdálkodása jelen üzleti terv végrehajtásával biztosítható. Az időszak amortizációs költségének jelentős része beruházásra, fejlesztésre fordítható. A társaság likviditásának megőrzése mellett a biztonságos működés megvalósítható.

Az üzleti tervet befolyásoló körülmények jelentős változása esetén a módosításra javaslatot teszünk.

Ózd, 2013. szeptember 26.

Halász Sándor

ügyvezető igazgató

Az ÓZDI TÁVHŐ Kft. 2014. évi Közbeszerzési Terve

|  |  |  |  |  |  |  |
| --- | --- | --- | --- | --- | --- | --- |
| **A közbeszerzés tárgya és mennyisége** | **CPV kód** | **Irányadó eljárásrend** | **Tervezett eljárási típus** | **Időbeli ütemezés** | | **Becsült érték/ forrás megnevezése** |
| **az eljárás megindításának, illetve a közbeszerzés megvalósításának tervezett időpontja** | **szerződés teljesítésének várható időpontja vagy a szerződés időtartama** |
| **I. Árubeszerzés** | 42515000-9 Távfűtő kazán | uniós eljárásrend | Kbt. 14 § szerinti, nyílt eljárás | 2013. negyedik negyedév | 2014. harmadik negyedév | nettó 214 millió forint |
|  |  |  |  |  |  |  |
| **II. Építési beruházás** | 45251200-3 Fűtőmű építési munkái  45251250-8 Távfűtőközpont építési munkái  45231100-6 Csővezeték általános építési munkái | nemzeti eljárásrend | Kbt. 14 § szerinti, nyílt eljárás | 2014. első negyedév | 2014. negyedik negyedév | nettó 80 millió forint |
| **III. Szolgáltatás-megrendelés** |  |  |  |  |  |  |
|  |  |  |  |  |  |  |
| **IV. Építési koncesszió** |  |  |  |  |  |  |
|  |  |  |  |  |  |  |
| **V. Szolgáltatási koncesszió** |  |  |  |  |  |  |
|  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| A közbeszerzés tárgya és mennyisége | CPV kód | Irányadó eljárásrend | Tervezett eljárási típus | Időbeli ütemezés | | Becsült érték/ forrás megnevezése |
| az eljárás megindításának, illetve a közbeszerzés megvalósításának tervezett időpontja | szerződés teljesítésének várható időpontja vagy a szerződés időtartama |
| I. Árubeszerzés | 42515000-9 Távfűtő kazán | uniós eljárásrend | Kbt. XIV. fejezet szerinti, nyílt eljárás | 2013. negyedik negyedév | 2014. harmadik negyedév | 214 millió forint |
|  |  |  |  |  |  |  |
| II. Építési beruházás | 45251200-3 Fűtőmű építési munkái  45251250-8 Távfűtőközpont építési munkái  45231100-6 Csővezeték általános építési munkái | nemzeti eljárásrend | Kbt. XIV. fejezet szerinti, nyílt eljárás | 2014. első negyedév | 2014. negyedik negyedév | 80 millió forint |
| III. Szolgáltatás-megrendelés |  |  |  |  |  |  |
|  |  |  |  |  |  |  |
| IV. Építési koncesszió |  |  |  |  |  |  |
|  |  |  |  |  |  |  |
| V. Szolgáltatási koncesszió |  |  |  |  |  |  |
|  |  |  |  |  |  |  |